ชอบที่น้ำซุบ หวานกลมกล่อม ซดชื่นใจ ที่แน่ๆคือ ไม่มีผงชูรส การันตีได้เพราะหลายคนบอกว่าทานแล้วไม่หิวน้ำ เมนูอาจจะมีให้เลือกน้อยถ้าเทียบกับชาบูร้านอื่น แต่ไม่ได้ทำให้ความอร่อยน้อยลง ความรู้สึกของเรา หมูร้านนี้อร่อยกว่าเนื้อนะคะ ตับสดสุดยอด เราไม่ชอบทานตับ แต่ถ้าตับร้านนี้ละก็...ยกเว้นค่ะ ควรสั่งมาลอง ส่วนผักก็สด กรอบ โดยเฉพาะปวยเล้ง ต้องสั่งสองชุดทุกครั้ง พนักงานเสริฟเอาใจใส่ ยิ้มแย้ม เจ้าของร้านอัธยาศัยดีค่ะ ราคาอาหารก็ไม่แพง มีให้เลือกทั้งตามสั่งและบุฟเฟ่ต์ คุ้มค่าจริงๆ